**DOKUMENTACIJA O NABAVI ZA GRAĐEVINSKE RADOVE NA ZGRADI**

**GRADSKOG MUZEJA KRIŽEVCI I LIKOVNE GALERIJE – ZAMJENA ELEKTROINSTALACIJA I RASVJETNIH TIJELA**

Gradski muzej Križevci pokreće postupak jednostavne nabave građevinskih radova na zgradi Gradskog muzeja Križevci i Likovne galerije – zamjena elektroinstalacija i rasvjetnih tijela, te Vas molimo Vašu ponudu ukoliko ste zainteresirani.

Ovaj postupak jednostavne nabave provodi se u sklopu investicijskog programa Rekonstrukcije elektroinstalacija i ugradnje svjetlosne zaštite u provođenju Javnog poziva za predlaganje javnih potreba u kulturi Republike Hrvatske za 2023. godinu od strane Ministarstva kulture i medija Republike Hrvatske.

Procijenjena vrijednost nabave iznosi 11.679,61 EUR bez PDV-a.

1. **NARUČITELJ:**

Gradski muzej Križevci, Tome Sermagea 2, 48260 Križevci, OIB:51151853538.

# PREDMET NABAVE:

Predmet nabave su građevinski radovi na zgradi Gradskog muzeja Križevci i Likovne galerije – zamjena elektroinstalacija i rasvjetnih tijela, sukladno Troškovniku u prilogu.

Predmet nabave nije podijeljen u grupe.

1. **ROK POČETKA I ZAVRŠETKA RADOVA:**

Rok za početak radova je odmah po obostranom potpisu ugovora, te uvođenju u posao.

Rok za završetak radova na zgradi Gradskog muzeja Križevci je 26.06.2023. godine

Rok za završetak radova na zgradi Likovne galerije je 05.09.2023. godine.

## KRITERIJI KOJE NARUČITELJ ZAHTJEVA:

Svi dokazi koji se prilažu za dokazivanja uvjeta sposobnosti ponuditelja mogu se dostaviti u neovjerenoj preslici. Od najpovoljnijeg ponuditelja s kojim se namjerava sklopiti ugovor može se tražiti dostava izvornika ili ovjerenih preslika svih dokumenata kojima se dokazuju uvjeti sposobnosti.

## OSNOVE ZA ISKLJUČENJE

* **Izjava o nekažnjavanju**

**Dokaz:** Ponuditelj mora priložiti potpisanu i ovjerenu Izjavu o nekažnjavanju kojom dokazuje da gospodarski subjekt koji ima poslovni nastan u Republici Hrvatskoj ili član upravnog, upravljačkog ili nadzornog tijela ili osobe koje imaju ovlasti zastupanja, donošenja odluka ili nadzora gospodarskog subjekta nisu pravomoćnom presudom osuđeni za kaznena djela iz članka 251. st. točka 1. od a) do f) Zakona o javnoj nabavi (NN 120/16).

Izjava o nekažnjavanju nalazi se u prilogu ove dokumentacije o nabavi, te ne smije biti starija od 6 mjeseci od dana početka postupka.

* **Potvrda nadležne Porezne uprave o nepostojanju nepodmirenih poreznih obveza** **ne stariju od dana početka ovog postupka**

**Dokaz**: Potvrda Porezne uprave o nepostojanju nepodmirenih poreznih obveza ili jednakovrijedni dokument nadležnog tijela države sjedišta gospodarskog subjekta.

## SPOSOBNOST ZA OBAVLJANJE PROFESIONALNE DJELATNOSTI, TE DOKUMENTI KOJIMA SE DOKAZUJE SPOSOBNOST

* **Svaki ponuditelj mora u postupku dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta**

**Dokaz:** Upis u registar dokazuje se odgovarajućim izvodom, a ako se on ne izdaje u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.

* 1. **UVJETI EKONOMSKE I FINANCIJSKE SPOSOBNOSTI PONUDITELJA, TE DOKUMENTI KOJIMA SE DOKAZUJE SPOSOBNOST[[1]](#footnote-1)**

Ponuditelj mora dokazati:

* **Solventnost koja se odnosi na račun, a podrazumijeva da nema evidentirane nepodmirene obveze. Za dokazivanje sposobnosti potrebno je dostaviti dokument izdan od bankarskih ili drugih financijskih institucija kojim se dokazuje solventnost gospodarskog subjekta**

**Dokaz:** dokument izdan od bankarskih institucija ili drugih financijskih institucija ( BON-2, SOL-2 i sl.), ne stariji od 6 mjeseci od dana početka postupka.

1. **VRSTA JAMSTVA I UVJETI JAMSTVA KOJE TRAŽI NARUČITELJ[[2]](#footnote-2):**
	1. **JAMSTVO ZA UREDNO IZVRŠENJE UGOVORA**

Odabrani ponuditelj je dužan u roku od 10 dana **od dana potpisa ugovora** predati jamstvo za uredno ispunjenje ugovora na iznos od 10% vrijednosti ugovora bez PDV-a i sa rokom važenja 30 dana od krajnjeg roka za izvršenje ugovora. Jamstvo za uredno ispunjenje ugovora mora biti u obliku Bjanko zadužnice ovjerene kod javnog bilježnika ili uplaćeni depozit.

### Novčani polog uplaćuje se na račun Naručitelja

|  |  |
| --- | --- |
| Naziv: | Gradski muzej Križevci – podračun Grada Križevaca |
| IBAN: | HR6824020061500085374 |
| Model | HR68 |
| Poziv na broj: | 7706-*OIB ponuditelja* |
| Svrha plaćanja: | Jamstvo za otklanjanje nedostataka u jamstvenom roku  |

U slučaju da ponuditelj uplaćuje depozit, dužan je dostaviti dokaz o uplati (npr. preslika uplatnice ili drugo).

* 1. **JAMSTVO ZA OTKLANJANJE NEDOSTATAKA U JAMSTVENOM ROKU**

Odabrani ponuditelj je dužan u roku od 15 dana od dana primopredaje radova dostaviti jamstvo za otklanjanje nedostataka u jamstvenom roku u visini 10% vrijednosti ukupno izvedenih radova bez PDV-a.

Kao jamstvo za otklanjanje nedostataka u jamstvenom roku, odabrani ponuditelj će dostaviti bjanko zadužnicu ili može dati novčani polog.

Bjanko zadužnica mora bit ovjerena kod javnog bilježnika.

### Novčani polog uplaćuje se na račun Naručitelja

|  |  |
| --- | --- |
| Naziv: | Gradski muzej Križevci – podračun Grada Križevaca |
| IBAN: | HR6824020061500085374 |
| Model | HR68 |
| Poziv na broj: | 7706-*OIB ponuditelja* |
| Svrha plaćanja: | Jamstvo za otklanjanje nedostataka u jamstvenom roku  |

Jamstveni rok – trajanje najmanje dvije (2) godine i počinje teći od dana preuzimanja radova, odnosno od dana otklanjanja nedostataka.

Ukoliko Izvođač na poziv Naručitelja ne ukloni nedostatke u primjerenom roku koji odredi Naručitelj, Naručitelj će aktivirati jamstvo.

Neiskorišteno jamstvo za otklanjanje nedostataka u jamstvenom roku bit će vraćeno odabranom ponuditelju najkasnije 10 (deset) dana nakon isteka roka valjanosti.

1. **SADRŽAJ PONUDE:**
2. Popunjeni ponudbeni list
3. Dokazi o sposobnosti ponuditelja[[3]](#footnote-3)
4. Potpisan i ovjeren Troškovnik.
5. **ROK I UVJETI PLAĆANJA:**

Isključuje se mogućnost plaćanja predujma, kao i mogućnost davanja sredstava osiguranja plaćanja od strane Naručitelja.

Plaćanje izvedenih radova izvršit će se na temelju ovjerenih računa od strane odgovorne osobe i prema stvarno izvedenim količinama i cijenama iz ponudbenog troškovnika.

Naručitelj se obvezuje plaćanja vršiti putem računa u roku od 30 dana od dana ovjere odgovorne osobe naručitelja.

1. **ROK VALJANOSTI PONUDE: 01.08.2023. godine.**

#### NAČIN ODREĐIVANJA CIJENE PONUDE:

Cijena ponude se iskazuje decimalnim brojevima, s decimalnim zarezom i dva decimalna mjesta.

Cijena ponude se iskazuje bez poreza na dodanu vrijednost.

Porez na dodanu vrijednost se iskazuje posebno iza cijene.

Ukupnu cijenu ponude čini cijena ponude s porezom na dodanu vrijednost.

Jedinične cijene u ponudi su nepromjenjive za vrijeme trajanja ugovora.

U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine i carine, ako postoje, te popusti.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Cijenom moraju biti obuhvaćeni svi troškovi nabave i svi pripadajući troškovi prijevoza, osiguranja, ispitivanja i dokazivanja kvalitete materijala prema pravilima struke, pripadajućim pravilnicima i zakonima, svi troškovi izvođenja radova sa svim pratećim troškovima kao što su režijski troškovi, ispitivanja, sve troškove vezane uz detektiranje, izmještanje i zaštitu postojećih instalacija, sve troškove potrebne za nesmetano izvođenje radova specificiranih u troškovniku i sl.

Smatrat će se da je ponuditelj izradio ponudu uz sva saznanja potrebna za formiranje cijene i izvođenje radova koji su predmet nabave.

1. **KRITERIJ ZA ODABIR PRIHVATLJIVE I NAJPOVOLJNIJE PONUDE:**

Prihvatljiva ponuda je ona ponuda, dostavljena za predmet nadmetanja, a koja potpuno zadovoljava sve tražene uvjete i zahtjeve iz poziva za dostavu ponude.

Najpovoljnija ponuda je prihvatljiva ponuda s najnižom cijenom.

1. **OTVARANJE PONUDA I DOSTAVA ODLUKE O ODABIRU:**

Ponuditelj predaje ponudu poštom preporučeno ili neposrednom dostavom, u zatvorenoj omotnici na adresu:

Grad Križevci, I.Z.Dijankovečkog 12, 48 260 Križevci, s naznakom:

|  |
| --- |
| **„Građevinski radovi na zgradi Gradskog muzeja Križevci i Likovne galerije – zamjena elektroinstalacija i rasvjetnih tijela - ne otvaraj“** |

Rok za dostavu ponude je  **22.05.2023. godine do 10,00 sati**, bez obzira na način dostave.

Zakašnjele ponude bit će vraćene Ponuditelju neotvorene, a nepotpune ponude neće se razmatrati.

Otvaranje ponuda nije javno.

Svi Ponuditelji bit će pismeno obaviješteni o ishodu nadmetanja.

Naručitelj ne snosi troškove u svezi sa sudjelovanjem ponuditelja u postupku nadmetanja.

**STRUČNO POVJERENSTVO NARUČITELJA**

1. U slučaju zajednice ponuditelja, dokaz ispunjenja uvjeta ekonomske i financijske sposobnosti utvrđuje se zajednički (kumulativno). [↑](#footnote-ref-1)
2. U slučaju zajednice ponuditelja, jamstvo mora glasiti na sve članove zajednice ponuditelja, te jamstvo mora sadržavati navod o tome da je riječ o zajednici ponuditelja. [↑](#footnote-ref-2)
3. Ponuditelj je dužan dostaviti Dokaze o sposobnosti i za podizvoditelja, ukoliko namjerava dio ugovora o javnoj nabavi dati u podugovor jednom ili više podizvoditelja. [↑](#footnote-ref-3)